„Cunoașterea limbilor străine reprezintă un motiv important pentru care companiile vin în România.“ Grafice și tabele HR și educație Cele mai căutate cursuri de limbi străine de către angajații români sunt cele de limbă germană (45%) și limba engleză (27%), urmate de limbi latine precum franceză, spaniolă sau ita­liană, arată rezultatele stu­diului realizat de com­pania de cursuri de limbi străine Eucom, parte a grupului Ascendis.  Mai mult, studiul arată că doi din trei angajați din Ro­mânia își doresc să învețe o limbă străină pentru a se dez­volta pe plan profesional și per­cep participarea la cursuri ca pe un beneficiu din partea com­­paniei ce vizează și dez­voltarea pe plan profesional.  „Angajatorii oferă beneficii sub forma programelor de training lingvistic cu scopul de a-și echipa angajații cu abilități de comunicare în limbi străine în mediul de business, însă cu toții reali­zează că această oportunitate îi ajută pe angajați să se dezvolte și pe plan personal, nu numai profe­sional.